UNIUNEA NAŢIONALĂ A BAROURILOR DIN ROMÂNIA

Comisia Permanentă

DECIZIA nr. 251

*12 decembrie 2024*

*privind actualizarea taxelor la I.N.P.P.A.*

*În conformitate cu dispozițiile art. 67 alin. (1) lit. h) și alin. (3) din Legea nr. 51/1995 pentru organizarea și exercitarea profesiei de avocat, republicată, cu modificările și completările ulterioare, ale art. 299 alin. (5), și art. 312 alin (1) lit. a) din Statutul profesiei de avocat, precum și cu cele ale art. 311 alin. (4) din Statutul profesiei de avocat coroborat cu prevederile art. 10 alin. (1) lit. a) din Statutul I.N.P.P.A.,*

*În temeiul dispozițiilor art. 4 alin. (1) și alin. (2) lit. a), art. 7 alin. (1) lit. b) și art. 14 lit. l) și r) din Statutul Institutului Național pentru Pregătirea și Perfecționarea Avocaților (I.N.P.P.A.),*

*În acord cu prevederile art. 14 din Regulamentul de Organizare și Funcționare al I.N.P.P.A.,*

*Comisia Permanentă, în ședința sa din 12 decembrie 2024,*

**DECIDE:**

**Art. 1.** (1)– Se actualizează taxele la I.N.P.P.A. după cum urmează:

- taxa de studii pentru anul I de formare inițială – 850 lei

- taxa de studii pentru anul II de formare inițială – 1200 lei

- taxa pentru susținerea examenului de absolvire/definitivare – 1200 lei.

(2) Taxele prevăzute la alin. (1) se aplică cu începere de la data de 01.01.2025.

**Art. 2.** – Prezenta decizie se comunică structurii centrale a I.N.P.P.A. și centrelor sale teritoriale și se publică pe site-urile [www.unbr.ro](http://www.unbr.ro), [www.inppa.ro](http://www.inppa.ro). și ale centrelor teritoriale.

**COMISIA PERMANENTĂ**